طريقة عمل كيكة الشطرنج
١-،اسوي كيكتين ابيض بجوزي
٢- اقسم كل كيكة قسمين فراح تصير عندي ٤ كيكات ٢ ابيض و ٢ جوزي ابدي اقطعها تدشوفون بالصورة قرصين مدورة واحد اصغر من الثاني تكدرون تستعملون كاسة اصغر من حجم الكيكة واستكان انتوا شنو متوفر عدكم استعملوا المهم نفس الفكرة
٣- بعد ان قطعتها فصلت القطع
٤- بديت اول قطعة لون ابيض كبير وامسحها بالكريمة مسحة خفيفة
٥- ادخل بداخلها قطعة جوزي متوسطة وامسحها بالكريمة
٦- وادخل بداخلها قطعة بيضة صغيرة وامسحها بالكريمة ايضا
٧ و ٨ - ابدي بالطابق الثاني نفس الطريقة بس عكس الالوان يعني راح تصير جوزي ابيض جوزي
٩- الطابق الثالث كعس الوان الطابق الثاني
١٠- الطابق الرابع عكس الوان الطابق الثالث
١١ و١٢- امسحها بالكريمة واعدلها وادخلها الثلاجة فترة تتماسك الكريمة
بعدها اغطي الكيكة بالكريمة وادخلها الثلاجة وبعدين اسوي الطبقة ثانية من الكريمة وتتزين مثل ما انتوا تحبون وهذه داخل الكيك وقطعة من الكيكة يبين شكل الشطرنج بيها
شمس